

VI. évf. 20. szám **Húsvét 3. vasárnapja** 2019. május 5.

**Köszöntjük az édesanyákat!**

**Ferenc pápa üzenete a hivatások 56. világnapjára**

*Bátorság ahhoz, hogy Isten ígéretéért kockázatot vállaljunk*

Kedves testvérek,

a tavaly októberi, a Fiatalokról szóló Szinódus eleven és termékeny tapasztalata után nemrégiben Panamában megünnepeltük a 34. Ifjúsági Világtalálkozót is. Két olyan találkozás volt ez, amely lehetővé tette, hogy az Egyház egyrészt a Szentlélek szava felé fordítsa figyelmét, másrészt megismerje a fiatalok életét, kérdéseiknek, az őket nyomasztó terheknek és a szívükben lakozó reményeknek sokaságát.

Ezen a Világnapon ahhoz a gondolathoz szeretnék visszatérni, amit a fiatalokkal is megosztottam Panamában: az Úr hívása az ígéretek hordozóivá tesz minket és egyúttal azt kéri, hogy vele és érte kockázatot is vállaljunk. Szeretnék ezért röviden e két szempontnál elidőzni: ígéret és kockázat – együtt elmélkedve arról az evangéliumi szakaszról, amely a Galileai-tenger mellett játszódik és az első tanítványok meghívásáról szól (Mk 1,16–20).

Két testvérpár, Simon és András, illetve Jakab és János épp a napi munkájukat végzik, mint halászok. Eme megerőltető foglalkozás gyakorlása során megismerték a természet törvényeit és néha szembe is kellett szállniuk velük, amikor szembeszél fújt és a hullámok hányták-vetették a csónakot. Néhanapján megérte a nehéz munka és gazdag volt a fogás, máskor az egész éjszaka sem volt elég ahhoz, hogy megtöltsék a hálókat, így fáradtan és csalódottan tértek vissza a partra.

Jól ismert élethelyzet ez, amelyet mindegyikünk összevethet a szívében lakozó vágyakkal: olyan feladatnak látunk neki, amelyről azt reméljük, hogy gyümölcsöző lesz, a „lehetőségek tengerén” haladunk, keresve a megfelelő utat, amely kielégítheti a boldogság utáni vágyunkat. Az ember időnként örvendezik a gazdag halfogás miatt, máskor meg bátorsággal kell felvérteznie magát, mert a hullámok hányta hajót kell kormányoznia, megint máskor azzal a csalódással kell számolnia, hogy ott áll majd üres hálókkal.

 *(folytatás következik)*

**HIRDETÉSEK**

Bercelen a 7. csoport takarít.

Szíves elnézést kérünk a kedves testvérektől, hogy a 2019.04.07-i *Berceli Értékkereső*be a 2019.04.12-én reggel 8:30-kor kezdődő Szentmiséhez nem lett beírva az intenció elh. Kertész József lelki üdvéért és emiatt a szentmisén sem került felolvasásra. 2019.04.10-én is a szentmisét erre a szándékra ajánljuk fel. A miseintenciót a többi településünkön a sekrestyések szokták jelezni és kiírni a celebráns részére. Bercelen sajnos erre a pozícióra mindeddig nincs olyan személy, aki betöltené ezt a szolgálatot, így várjuk azok jelentkezését, akik sekrestyési szolgálatot látnának el a berceli templomban. Továbbá a múlt heti számban tévesen a szécsénkei temető fenntartási költségeit tüntettük fel, ahol csakugyan 50.000 Ft a sírhely megváltási díj 25 évre, vagyis évente 2000 Ft, ha valaki nem fizeti az egyházadóját. Bercelen ez az összeg nem 2000 Ft, hanem 3000 Ft Bercel község Önkormányzatának 14/2015.(IX.30.) számú rendelete alapján. <http://bercel.hu/_web/bercel-rendeletek-menu.html>

Mindennap 17:00 Májusi Litánia a Berceli Templomban

2019.05.06. H 17:00 Szentmise a Galgagutai Templomban

 18:00 Jegyeskurzus a Berceli Plébánián

2019.05.07. K 17:00 Májusi Litánia a Berceli Templomban

2019.05.08. Sz 17:00 Szentmise a NógrádkövesdiTemplomban

2019.05.09. Cs 10:00 Mesterséges Intelligencia Kiállítás BME Q épület 1117 Budapest Magyar Tudósok körútja 2.

Gyere el és nézd meg, hogy mi mindent jelent ma a mesterséges intelligencia!

Nem testtel rendelkező robotokról van szó, hanem tanuló algoritmusokról, amelyek képesek felismerni tárgyakat és arcokat, vagy előre jelezni, hogy egy boltban mikor alakul ki sor.

A Magyarországi Mesterséges Intelligencia Koalíció szervezésében több mint 10 kiállító és megannyi élmény vár rád, amelyen keresztül megtapasztalhatod mit tud az MI anélkül, hogy értened kéne a kódoláshoz.

Várunk 2019. május 9-én, csütörtökön, hogy bepillantást kaphass jövőnk egyik legmeghatározóbb technológiájába! Látogasd meg Európa első interaktív Mesterséges Intelligencia kiállítását a Mesterséges Intelligencia Koalíció szervezésében! Gyere el és próbáld ki, hogy hol tart a Mesterséges Intelligencia ma! Nézd meg, hogyan ismer fel érzelmeket, ad személyiségleírást, vezet robotokat, érti meg amit beszélsz, vagy épp csökkenti a sorok hosszát a boltokban!

A kiállítás teljesen ingyenes, mindenhol több dolgot is kipróbálhatsz és a saját élményeiden keresztül értheted meg, hogy a mesterséges intelligencia nem egy misztikus scifi, hanem már ma elérhető hétköznapi realitás. Valóban a jövő technológiája, de ma kell megérteni, hogy ki lehessen használni a benne lévő lehetőségeket.

 17:30 Szentségimádás a Berceli Templomban

2019.05.10. P 08:30 Szentmise a Berceli Templomban – Szentmise Elh. Kertész József

2019.05.11. Sz 10:00 Berceli ifi klub

 10:00 „Élet a Lélekben” szeminárium a Szent Miklós közösségi házban

 12:00 Ünnepi ebéd a Becskei Művelődési Házban

 13:30 Szentmise a Becskei Templomban A Gelencei Plébánia részéről Farkas Zsombor plébános úr lesz a vendégünk. Utána a Köztéren a Székelykapu avatása, majd a Művelődéi Háznál lesz a kulturális események. Az ünnepségünkre a felvidéki Kóvár és az erdélyi Ozsdola és Hilib településekről várunk vendégeket.

 17:00 Szentmise a Berceli Templomban – Szekeres Viktória exorcizmus

 és reddicio

**2019.05.12. V 08:30 Szentmise a Berceli Templomban – Elsőáldozók első skrutíniuma**

Hivatások **09:00 Igeliturgia a Vanyarci Templomban**

Vasárnapja  **10:30 Igeliturgia a Becskei Templomban**

 **10:30 Szentmise a Galgagutai Templomban**

 **12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban – Szabó Lara keresztelése**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005